Parys-moorde: Vier nuwe verdagtes in hofLoedie van der Westhuizen. Foto: Facebook Cor Loggenberg (18), Loedie van der Westhuizen (18) en Miela Janse van Vuuren (22) is almal op borgtog van R10 000 vrygelaat. Die minderjarige verdagte, wie se naam volgens wet nie bekendgemaak mag word nie, is in die toesig van sy ouers vrygelaat. Die vier sal Vrydag weer saam met die ander verdagtes, naamlik kapt. Henk Prinsloo (46), Boeta van der Westhuizen (46), Anton Loggenberg (49), Wian van der Westhuizen (20), Muller van der Westhuizen (19), Fanie Oosthuizen (42) en Wicus van der Westhuizen (19) verskyn. Cor is Anton se seun, terwyl Loedie die seun van Boeta is. Miela is Boeta se aanstaande skoonseun. Die staat voer aan die 11 verdagtes was betrokke by die moorde op Samuel Tjixa en Simon Jubeba wat op 6 Januarie deur boere in die gebied op ŉ plaas aangekeer en glo so erg aangerand is dat hulle later in die hospitaal aan hul beserings beswyk het. Familielede van Tjixa en Jubeba beweer egter dat daar nooit ŉ plaasaanval was nie, maar dat Tjixa en Jubeba, wat vroeër vir Boeta gewerk het, tydens ŉ loongeskil deur die boere doodgeslaan is. Lees alle vorige berigte oor die Parys-boere op Maroela Media.